LidanRubinov/Halacha-QA huggingface dataset:
שאלה: פסקי ההלכה של הרב מרדכי אליהו זצ"ל: יש לי בבית קיצור שולחן ערוך של הרב אליהו אני מעוניין ללכת ע"פ פסקיו.יש לי מספר שאלות בנושא: 1. אני ממוצא אשכנזי האם אני יכול בכלל ללכת ע"פ פסקיו? 2. הקיצור שולחן ערוך בנוי בצורה כזאת שלמעלה כתוב הקיצור של הרב גאנצפריד זצ"ל ולמטה תוספות של משנה ברורה, בן איש חי ועוד. אם כך איפה נמצאים הפסקים של הרב אליהו עצמו. וחג עצמאות שמח.
תשובה: 1. עלייך לנהוג כמנהג האשכנזים, ולכן, בדברים שיש בהם מחלוקת בין האשכנזים לספרדים או שתלויים במנהג (כקטניות) עליך ללכת לפי דעת האשכנזים. דברים שאינם תלויים בזה, כהלכות שמתחדשות על פי המציאות של היום, ניתן ללכת על פי הרב שתעשה לך. 2. ה"דרכי הלכה", שבהם גם פסקי הבן איש חי, הם על פי פסיקת הרב אליהו.
שאלה: צניעות וכשרות: שאלה ראשונה: לגבי לבישת שרוולי עד המרפק, איך אפשר לדעת שזאת ההלכה ולא החמרה שנעשתה? שאלה שנייה: האם מותר לאכול עלים (כגון: כוסברה,חסה וכרוב) כשיודעים שהם לא מגוש קטיף אך כן הושרו במים וחומץ עם שטיפה כללית (לא עלה עלה) אצל משפחה ששומרת כשרות ושבת אך נוהגת כך. הבעיה שגם לא נעים לא לאכול אצלם מחשש לא לפגוע.
תשובה: וברכת ד' א. במשנה ברורה (סי' עה ס"ק ב) כתב: אבל זרועותיה ושוקה, אפילו רגילין לילך מגלה כדרך הפרוצות - אסור". ב. אם זה ירק טרי (סלט) נראה שיש להמנע מאכילה. אם זה מבושל אפשר לאכול ולהשאיר את הירוקים בצד, אם אי אפשר להשאיר את הירוקים בצד אפשר בדוחק גדול להקל לאכול אבל למעט כמה שאפשר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סדר עדיפויות: א. כאשר יש אורחים ואני מגישה אוכל, למי להגיש קודם, לבעלי או לאורחים? ב. הכנתי שלוש עוגות מהסוג שבעלי מאוד אוהב. אחת לבית, אחת לחברה ואחת לאחי. האם להשאיר בבית את העוגה היפה ביותר או את הפחות יפה מבין שלושתן?
תשובה: א. בעיקרון עלייך להגיש קודם לבעלך (כמו שהוא נותן לך ראשונה מכוס הקידוש לאחר שהוא שתה או מפרוסת המוציא). אם בעלך מוותר, ניתן לתת לאורחים ובמיוחד אם מדובר על הורייך או הוריו. ב. בדרך כלל, בבית משאירים את הפחות יפה.
שאלה: איפור נשים: הרב, אני בת 27 וחצי רווקה. ברצוני לשאול שאלה לגבי איפור - אינני מתאפרת כלל בגלל שאינני נמשכת לכך ומרגישה חוסר נוחות עם איפור וכד. האם זה נכון שעניין זה יכול לעכב את הנישואין (לפי מה ששמעתי ממס אנשים שטענו והפצירו "תתאפרי תתאפרי, כדאי לך זה מוסיף." וכד ). האם איפור הינו דבר כ"כ מרכזי? ומה לעשות שאינני נמשכת לכך אוהבת זאת מרגישה שזו לא אני? האם אין מקרים של בני זוג שהתחתנו והאישה לא היתה מאופרת? אני לא מרגישה חלק בדבר הזה. טוב לי כך. במיוחד לאור העניין שאני עובדת בת"ת ששם רובם רבנים- אינני מרגישה בנוח כלל בכל הקשור לחוסר צניעות ולא רק בעבודה אלא בכלל- גם בבית או בפגישה מול בחור. איפור- זה לא אני. אני חושבת שבחור רציני לא שם דגש על עניין זה. אני משתייכת לציבור הדתי לאומי תורני מאוד ואינני רואה באיפור דבר מרכזי בחברה זו. אשמח לשמוע את דעתו של הרב. מאמינה שאזכה לבנות בית נאמן על אדני התורה בקרוב בקרוב. ובשורות טובות.
תשובה: אני מבין לרוחך אך עלייך להבין גם לרוחם של בני אדם. ה' ברא את כל היצורים בעולם בחוכמה עם כוח משיכה בין המינים, לכן יש פרחים צבעוניים או ריחניים או בעלי תכונות מיוחדות אחרות. וכן בעלי החיים יש מהם שהזכרים מתהדרים בנוצות צבעוניות ויש שהנקבות מעוטרות בפרוות יפות או בריח מיוחד וגורמי משיכה אחרים. גם בני האדם נבראו כך. הצדק אתך, שהתמקדות קיצונית במראה החיצוני מסיח את הדעת מהעיקר - מהאישיות של האדם, אך מאידך, לבוש בטעם וגם איפור קל נחוצים להופעה של האדם ובטבען של נשים לשים לב לכך יותר מאשר גברים (אולי זהו חסרונם של הגברים שהאישה צריבה להתנאות בעיניהם). אל תזניחי את עצמך, התאפרי בקלות לפי טעמך. אני מאחל לך שתמצאי בן זוג ראוי בקרוב.
שאלה: אכילת בשר חלק: האם לקבל על עצמי לאכול בשר חלק? כבוד הרב, לפני כמה שנים התחתלתי בע"ה בתהליך של התחזקות וחזרה בתשובה וכיום אני שומרת מצוות. לפני חצי שנה התארסתי לבחור ירא שמיים (וגם הוא בעל תשובה) ובעוד חודשיים בע"ה נתחתן. כיוון ששנינו באים מבתים חילוניים אין לנו מסורת בעניין בשר חלק ואנו שוקלים האם לקבל על עצמינו חומרה זו. חשוב לנו להבין מהו, מבחינה הלכתית, בשר חלק? והאם נכון שנקבל על עצמנו חומרה זו?
תשובה: המון המון מזל טוב, שתזכו להקים בית נאמן בישראל, בית שתשרה בו שכינה, שתהיה בו תמיד אהבה ואחוה וריעות ושכל משאלות ליבכם יתגשמו לטובה. בנושא הקפדות על כשרות. באופן הכללי חשוב להיות בקשר עם רב שידריך אתכם איך להדר בכשרות, ומה מתאים לכם, מה מצד אחד יקדם אתכם ומצד שני לא יכביד עליכם יתר על המידה. כדי לדעת מה להדר ומה לא, חשוב מאוד להמשיך ולהתקדם ולא להגזים. לפי ההלכה, חשוב מאוד לקפיד על כשרות המוצרים, שהכשרויות תהינה טובות, ושנקפיד לקנות רק עם הכשרויות שהחלטנו. לגבי בשר חלק, בעקרון, בבשר חלק יש דיון גדול שלספרדים זה חיוב, ואילו לאשכנזים זה הידור. ואינני יודע מהי העדה שלכם, ולכן אם לפי עדתכם זה הידור, תבדקי לראות מה אפשרי, ואם לפי ההלכה אתם חייבים לקנות חלק, תשקיעו בכך, גם אם זה קצת קשה, שתמיד צריך להתמסר לשמירת המצוות. תבדקו את העלויות, תבדקו את היכולות, ותתייעצו עם הרב המקומי, או הרב שלכם. במידה ואתם מתקשים למצוא רב מקומי, אנא חזרי אלי ואעזור לכם למצוא רב. בברכת הצלחה רבה ושוב המון המון מזל טוב. הרב יצחק גרינבלט Zahig1 gmail.com
שאלה: לעזוב את בית הכנסת : אני מתפלל בבית כנסת תימני מגיל 5. אני ספרדי, את בר המצווה שלי עשיתי בבית כנסת ספרדי. מגיל 13, כל שבת, התימניים היו מעירים אותי להשלים להם מניין בבוקר עד הצבא. גם אחרי הצבא התפללתי שם באופן קבוע. היום בגלל שיש מתפללים חדשים יש בעיות, האם אני יכול לעזוב את בית הכנסת ואיך? יש לציין, שניסיתי להתפלל במקום אחר אבל ליבי היה בבית הכנסת וזה היה קשה.
תשובה: אם לבך קשור לבית הכנסת התימני, תמשיך להתפלל בו ואל תשים לב לבעיות.
שאלה: תפילה יחף ובכוונה: הרב יש לי כמה שאלות לגבי התפילה: א. האם יש בעיה להתפלל יחף והאם יש הבדל בין יחף לסנדלי שורש בלי גרביים? ב. כדי לכוון יותר בתפילה אני מתנדנד אבל תמיד אני מוצא את עצמי בסוף התפילה רחוק מהמקום שבו התחלתי להתפלל והרגליים שלי נפתחו מה לעשות?
תשובה: א. המתפלל צריך שיהיה לבוש בצורה ראויה ומכובדת לתפילה. לא נראה לי שיחף עונה על ההגדרה הזו. הליכה בסנדלי שורש ללא גרבים מקובלת היום ולכן מותר להתפלל כך. ב. אשריך שאתה משתדל מאוד לכוון בתפילה שהיא מהדברים העומדים ברומו של עולם. אמנם נאמר על רבי עקיבא (ברכות דף לא עמוד א): "כך היה מנהגו של רבי עקיבא, כשהיה מתפלל עם הצבור - היה מקצר ועולה, מפני טורח צבור, וכשהיה מתפלל בינו לבין עצמו - אדם מניחו בזוית זו ומוצאו בזוית אחרת, וכל כך למה -מפני כריעות והשתחויות". אולם לא כל דבר שעשה רבי עקיבא מתאים בהכרח גם לנו (מה עוד שהוא התפלל כך רק כשהיה מתפלל ביחידות). צריך לזכור שהעיקר בתפילה הוא כוונת הלב הפנימית ולכן צריך להשתדל שמבחינה חיצונית התפילה תהיה בצורה סבירה ומאידך הכוונה הפנימית תהיה שלימה. בנוסף חוששני שתפילה כמו שאתה מתאר עלולה להפריע לכוונה של המתפללים לידך. כדאי לך להתבונן בתפילתם של תלמידי חכמים גדולים וללמוד מהם ומדרכם. בהצלחה
שאלה: קריאה בשם חבר שנהרג: אני עתידה ללדת בע"ה בן בשבועות הקרובים. רציתי לדעת מהי רוח ההלכה בנוגע לקריאת שם לבן ע"ש חבר טוב שלנו שנהרג במלחמה. האם עדיף לקרוא בשם שני בלבד?
תשובה: יש שחוששים לקרוא על שם מי שנפטר בגיל צעיר, אבל אם לנפטר היו שני שמות, והם קוראים רק בשם אחד - אין בעיה. לקרוא ממש באותו שם - יש כאלה שחוששים, ויש כאלה שלא, אז מי שלא חושש, שיקרא באותו שם ואין שום בעיה.
שאלה: בחירה קשה מאוד: כבוד הרב הסיפור הוא כזה: יש לי חברה 7 שנים, היו לנו עליות ומורדות בקשר לא מזמן החלטתי לסיים את מערכת היחסים בינינו. שבוע או שבועיים לאחר מכן התחלתי לצאת לדייטים כצורך להשתחרר מכבלי העבר ולהתחיל התחלה חדשה של מערכת יחסים והכרתי מישהיא. יש לציין שתוך כדי שיצאתי עם החברה החדשה עדיין שמרתי על קשר עם הקודמת (רק הודעות סמס בפלאפון כי אמרתי לה שלשמוע את קולה ישבור אותי). הייתי עם החברה החדשה חודשיים עד אשר החברה הישנה שלי אמרה לי שהיא מתכוונת לצאת לדייטים ולהכיר חבר חדש. לא יכולתי לשאת את המחשבה שאני לא אראה אותה שוב אז סיימתי את הקשר עם החברה החדשה (קשר שנגמר לא יפה) והחלטתי לחזור אליה. הייתה לי התלבטות רבה אם לעשות את המעשה הזה כי היה לי טוב בקשר החדש אך מצד שני לא יכולתי לשאת את המחשבה של לאבד אותה (את החברה הישנה). עכשיו המצב הוא כזה שלאחר שחזרתי אליה המחשבה של אם עשיתי את המעשה הנכון רודפת אותי אני מתחיל להריץ בראשי טבלאות של בעד ונגד להחלטה שלי וקשה לי עם זה. אני מתגעגע לחברה הישנה אך מרגיש כי אם אחזור אליה יש סיכוי ששוב אתגעגע.אני לא יודע מה לעשות. ואני חושב שאם החדשה תמצא מישהו חדש והאפשרות שלחזור אליה תיחסם לי הדבר יהיה לי מאוד מאוד קשה. מה עושים? על עזרתך,
תשובה: : הקדמת את ה לפני שעזרתי לך. בכל אופן במחשבה ראשונה נראה שהקשר בין 7 השנם יושב אצלך חזק באישיות. אולי לאחר שניסית לבדוק אותו על ידי ניסיון להפסיק אותו נהיתה מודע לדברים הטובים שבו ולכך שהוא כבר נהפך חלק מחייך. עתה עליך להחליט. אם אתה יכול למסד את הקשר של שבע הנשים וללכת לכיוון של חתונה תוך כחודש יש טעם לכך. אם תוך חודש לא תוכלו להחליט על מיסוד הקשר לדעתי עליך להפסיק את הקשר של שבע השנים ולקבל תמיכה   יעוץ בכדי להתחרר ממנו ואז לפתוח אפשרות של קשר חדש. על תחשוב על הקשר בין החודש עתה. אם כשתפסיק את הקשר של 7 השנים זה יהי עדיין רלוונטי אז אדרבה. אם לא הקב"ה יזמן לך קשר אחר שמתאים וטוב לך.
שאלה: מצוות כתיבת ספר תורה: שמעתי שיש מצווה כזאת שכל אחד חייב לכתוב את התורה, זה נכון? ואם כן, מי בדיוק חייב? והאם להשאיר את הספר תורה שהוא כתב אצלו בבית או שמים בבית כנסת?
תשובה: יש מצוות עשה כזאת. בדעת הרא"ש, יש שאומרים שאדם הקונה ספרים מקיים בזה את המצווה ויש שאומרים שהיום, מכיוון שאנחנו לא בקיאים בחסרות ויתרות, אין דרך לקיים את המצווה. על כל פנים, מי שיכול לכתוב בודאי שיש עניין שיכתוב. אין עניין לתת דווקא לבית כנסת, אפשר להשאיר בבית, אפשר לתת לבית הכנסת, מה שרוצים.
שאלה: הנאה גשמית- אסור או מצווה?: כיצד מאמר ח -"עתיד אדם ליתן את הדין על מה שראו עיניו ולא אכל", עולה בקנה אחד עם ההוראה "קדש עצמך במותר לך", שאף מודגשת מאוד בתורת החסידות והמוסר? ראיתי בספרים שאם אדם לא ירגיל עצמו לשלוט על תאוותיו, אף שמותרות, לא יהיה לו סיכוי במלחמת היצר, ועוד מאמרים בחשיבות זיכוך החומר וכו.
תשובה: צריך לזכך את החומר ע"י שלא שטופים בו, אבל אם טועמים מכל מין ומכירים את גדלות ד' שרבו מעשיו והוא הרבה טעמים והנאות ליהנות בהם בני אדם זהו שבח לד' ואין בזה פגם.
שאלה: חיתוך סלט וביצה בשבת: האם מותר לחתוך סלט במכשיר חיתוך ידני בשבת לספרדים? וכן במכשיר חיתוך של ביצה?
תשובה: חתיכות גסות מותר. חתיכות דקות לא.
שאלה: אולטרא סאונד מלחיץ: לכה"ר מה היחס לבדיקת אולטרא סאונד בהריון, אם המציאות מוכיחה שהרבה זוגות מקבלים דיווח מוטעה ביחס לעובר שנגמר באחת מן השתים, או שיש כאלה שמפילים את העובר ר"ל או שחיים בחרדות ולחצים עד שהתינוק נולד ורואים שהכל היה עורבא פרח. מאידך, בדיקה זו פעמים ומצילה חיים. השאלה, איזה מיעוט מכריע, המיעוט שניצל מכח בדיקה זו ואז הגישה כלפיה היא חיובית או אלה שנכנסים לקבוצת סיכון נפשית או מעשית של הפלה ח"ו שלא כדין ואז יש לשלול בדיקה זו שממילא אינה מדוייקת לגמרי? בהודאה רבה ובשורות טובות
תשובה: לדעתי, כל בדיקה שאיננה הכרחית לא לעשות. אם יש בדיקה שהרופא אומר שצריך לעשות לצורך בעיה כלשהיא, שצריך לדעת איך לטפל בה, לעשות. אבל סתם לשם סקרנות, זה רק גורם ללחץ ואין לעשות.
שאלה: עריכת מפגש הכרות בתאריכים בין המצרים: סליחה, טעות שלי. לא הייתי מספיק ברורה ומדוייקת בשאלתי. הבן מתחתן בבוסטון בל"ג בעומר. אך משפחת הכלה והחתן יגיעו לארץ בין התאריכים 2-8 לאוגוסט להכרות עם המשפחה המורחבת פה. שואלת שוב אנו מעוניינים לערוך קבלת פנים ב-4 לחודש אוגוסט בחצר הבית עם כ-100 איש. כיצד עליי לנהוג שכן זה בין המצרים? התאריכים ניתנו לנו על ידם מבלי שלקחנו בחשבון את עניין בין המיצרים. מה אני עושה?
תשובה: הכרות משפחתית צריכה להיות טבעית כמות שהיא על מנהגיה ועקרונתיה. עדכנו אותם כבר עתה שהעיתוי הוא חודש אב ונוהגים בו אבלות ועדיף לדחות את הביקור בשבוע. אם אין בררה, עליהם לדעת מראש שבני המשפחה אותם הם יבואו להכיר נוהגים לא להתגלח בימים אלו ושלא ייפגעו מהופעתם.
שאלה: השתתפות במקהלה בשנת אבל: לכבוד הרב אני מצוייה בשנת אבל על אמי. אני חברה במקהלה ומבקשת לברר, האם אני רשאית להשתתף בחזרות. בהופעות בכל מקרה לא אשתתף?
תשובה: שירים שקטים מותר לשיר.
שאלה: משקאות חריפים כשרים בתאלנד: אני ומספר חברות טסות בסוף החודש לתאילנד ורציתי לדעת כיצד ניתן לזהות איזה משקאות חריפים כשרים ואילו לא? כמו כן, רציתי לשאול אם ניתן לשתות שם את השייקים מפירות - כמובן לא על בסיס חלב?
תשובה: וברכת ד' היום אין להשתמש במשקאות חריפים אלא שיש עליהם כשרות. שייקים מפירות בלבד ללא תוספות כלל, לאחר שנעשתה בדיקה, אפשר לשתות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מחיקת אלקטרונית של שם השם: לכבוד הרבנים. האם יש בעיה למחוק פסוק עם שם השם המועתק מאתרי קודש? ובמיוחד אם י-ה-ו- מנוקד, האין זה מקל שיבעתיים? ממה חוששים אלה שנזהרים ממחיקה אלקטרונית? מה עלי לעשות הלכה למעשה?
תשובה: אין זו בגדר מחיקה ומותר לעשות זאת. לתשובת הרב דב ליאור
שאלה: שעון שבת לדוד חשמל בשבת: האם מותר לכוון שעון שבת שידליק את דוד המים חמים בשבת כדי שיהיו מים למוצאי שבת? אני יודע שאסור להשתמש בשבת.
תשובה: מים שהוחמו בשבת, לצורך רחצה אין להשתמש בהם כי יש על זה גזרת חכמים.
שאלה: תנאי בברכת המזון בחתונה: מה הדין לגבי ברהמ"ז באדם הנמצא בחתונה ורוצה לצאת קודם סיום החתונה: 1) כשעשה תנאי מראש. 2) כשלא עשה תנאי מראש (באם אסור, אפילו בהפסד מרובה, כגון: מפסיד טרמפ או שהחתונה התאחרה עד שעות מאוחרות?). אותה שאלה לגבי זימון (לא בשבע ברכות) כשיש עשרה ולא יכול לכנס עשרה ולברך איתם.
תשובה: 1. כשיש תנאי- הוא בכלל לא התחייב בזימון. 2. אם אין תנאי- זה בעיה. אם הוא נאלץ לצאת, שיעשה זימון בשולחן שלו בלי שבעלי השמחה ישימו לב. אבל זה מצב לא נעים שעדיף לא להיכנס אליו.
שאלה: להחזיר גזל מהעבר: לפני שחזרתי בתשובה גזלתי והייתי רוצה לדעת האם אני יכולה לתקן זאת בכך: 1- גזלתי מאמא שלי, האם אני יכולה לשים לה כסף בלי שתשים לב? 2- גזלתי פריטים נצבא, האם אני יכולה לשלוח לצבא פחות או יותר את סכום הגזילה בלי להתוודות? 3- גזלתי מגבת במלון האם אני יכולה לשלוח למלון את סכום המגבת פחות או יותר בדואר? 4- גזלתי מחנויות בגדים. את החנויות לא זוכרת אך את העיירות כן זוכרת, האם יכולה לשלוח תרומה למוסדות בעיירות הנ"ל? 5- ומה לגבי שיחות טלפון מהעבודה, ונסיעה על אוטובוס בלי לשלם? מראש. אני מתחרטת על הכל עד מאוד.
תשובה: ישר כחך על הרצון לעשות תשובה, חזקי ואמצי: 1. כן. 2. אם הפריטים עדיין ברשותך והם עדיין ראויים לשימוש עלייך להחזירם. ואם לא, עלייך להחזיר את שוויים הכספי כפי הערך שלהם בשעת הגזילה. ניתן לעשות זאת בעילום שם. 3. גם כאן אם המגבת ברשותך עלייך להחזירה, ואם אינה ברשותך עלייך להחזיר את השווי. ניתן להשיב בצורה אנונימית. 4. עלייך לעשות צרכי רבים באותם מקומות, כגון לתרום בעילום שם סידורים או חומשים או ספרי לימוד לבית כנסת מרכזי בכל עיירה כזו. התרומה תהיה כפי ערך הגזילה. 5. שיחות טלפון מן העבודה: כדאי לדבר עם המעסיק ולספר לו, אולי ימחל לך. אם אינך רוצה עלייך לעשות אומדן עלות שיחות כפי שאת חושבת שעשית ולשלם בעילום שם. כנ"ל לגבי נסיעות האוטובוס. בברכת ברכה והצלחה, הרב ניר אביב
שאלה: בעומר או לעומר: יש אומרים היום שלושה ושלושים לעומר. ויש אומרים שלושה ושלושים בעומר, מהו ההבדל בין לעומר לבעומר?
תשובה: אין הבדל, זה רק הבדל מנהגים בין יהודי אשכנז ליהודי ספרד.
שאלה: הפעלת מכשיר ע"י הצבתו בשמש: מכונית צעצוע זעירה שגלגליה נעים בשעת הצבתה בשמש. האנרגיה שבקרני השמש הנקלטת בצעצוע מפעילה את תנועת הגלגל. יודגש שאין כאן סגירת מעגל חשמלי כי המעגל פתוח כל הזמן כך שיתכן שאפילו להחזו"א אין זה בונה. וכן כמובן אין מדובר במכשיר העושה מלאכה כלשהי. האם מותר לשים את המכונית בשמש? מראש
תשובה: נראה שכן. מכיוון שהוא לא עושה כלום וזה כתוצאה מהשמש - לא נראה שצריך לאסור.
שאלה: כניסה לבתי כנסת באתרי העתיקות: כתוב בשו"ע שאין להכנס לבית כנסת ללא צורך וגם בתי כנסת שחרבו בקדושתן עומדים. האם מותר להכנס לבתי כנסת באתרי העתיקות מבלי ללמוד או להתפלל?
תשובה: יש להתייחס לביכנ"ס חרב בכבוד כאל ביכנ"ס רגיל, לומר שם פסוקי תפילה וללבוש לבוש צנוע.
שאלה: לחמניות בצבע כהה : יש במכולות לחמניות בצבע כהה ולחמניות בצבע בהיר. אמרו לי שעל לחמניות בצבע כהה מברכים מזונות ועל לחמניות בצבע בהיר מברכים המוציא. האם זה נכון? האם אני יכול להשתמש בלחמנייה בצבע כהה לסעודות שבת? אני מציין שאני שייך לעדה הספרדית ואני מחפש עיקר הדין ללא חומרות.
תשובה: א. אינני מכיר. צריך לברר אם הם עשויים עם מיץ או תבלינים שטעמם מורגש. באופן זה יש לברך מזונות. ב. אם ברכתם מזונות כנ"ל אפשר להשתמש רק אם קובעים עליהם סעודה (בסביבות 180 גרם מזונות) ואז יש ליטול ידיים ולברך המוציא.
שאלה: סמכות הפקיד לפטור מת : ברצוני לשאול מה הקריטריונים בשאלה מתי יש לפקיד, מוכר וכו סמכות לפטור לקוח מת (אני שואלת את השאלה כלקוחה). דוגמאות מעשיות: - בכניסה לאתר שהת עבורו כולל מופע אורקולי ייחודי טיול, מוכר הכרטיסים פטר מת אחד מבני המשפחה, משום שהבין שאותו בן משפחה אינו מתכוון לצפות במופע אלא רק לטייל (לפי כללי המקום הרשמיים ישנו סכום אחיד לת גם למי שאינו מעוניין במופע). האם צריך להתעקש לשלם? האם בדיעבד צריך לפנות להנהלה ולשלם? (אם כן - האם זה בגדר השבת אבידה או השבת גזל?) - ילדי מספרים על מספר פעמים שנהג אגד ויתר על ת (נסיעה עירונית). איני יודעת כמה פעמים זה קרה.
תשובה: יש להפנות את השאלה למנהל האתר.
שאלה: חימום אוכל רבנות במיקרו מהדרין  שפתון נגד יובש: יש לי שתי שאלות: 1. במקום העבודה ישנו מיקרו לאוכלי מהדרין אחד בשרי ואחד חלבי. אני אוכלת בכשרות הרבנות. האם ניתן לחמם בקופסת פלסטיק מהבית אוכל פרווה בכשרות הרבנות במיקרו המהדרין? האם משנה אם בבשרי או בחלבי? לפי הכלים? כדי שלא אפגע במי שמשתמש ואוכל מהדרין. 2. בבתי מרקחת ישנם שפתונים נגד יובש לשפתיים אך לא כתוב על המדבקות כשר. האם יש מקום לזה או שזה לא מצריך כשרות?
תשובה: 1. בעיקרון, אם האוכל מכוסה את יכולה לחמם. אם האוכל פרווה והכלי פרווה, זה לא משנה באיזה מיקרוגל. אם הכלי בשרי או חלבי, תחממי לפי הכלי. אם זה מפריע למי שאוכל מהדרין, ראוי לחמם באופן אחר שהרי המיקרוגל מיועד בשבילו. 2. לא חייבים כשרות מאחר וזה לא ראוי לאכילה. אולם, מאחר וזה נכנס לפה הרי שאם יש אפשרות לשפתון עם כשרות, עדיף.
שאלה: בישול כבד שלא הודח: בשלתי כבד צלוי בלי להדיח אותו לפני הבישול. מה דין הכבד ומה דין הסיר והאם יש הבדל בין אשכנזים לספרדים
תשובה: אם כמות התבשיל הוא פי 60 מהלחלוחית שעל פני הכבד, התבשיל כשר.
שאלה: טלית של קטן: הואיל ויש מח בין הראשונים האם צריך להקפיד לתת לקטן חפץ של מצווה שגדול יוצא בו, והמסקנה היא שהואיל וחינוך דרבנן אפשר לתת לו גם חפץ פסול כמו אתרוג פסול וכד. מה יהיה הדין בטלית שנותנים לקטן שיש בה מחד ד כנפות אבל אין היא כשרה לגדול כי אין מטילים את הציציות כראוי ע"י גדול בר חיובא ולשם מצווה וגם איני יודע אם בכלל הציציות נעשו לשם מצווה, שלא דומה לאתרוג פסול שהקטן לא מפסיד בו כלום, כאן יש בגד של ד כנפות שחייב בציצית ואינה כשרה ונמצא שעובר על התורה ואביו מצווה להפרישו. אלא שלא ראיתי שנזהרים בזה. ורציתי לשאול ממעכת"ר, האם יש להקפיד שטלית קטן שנותנים לקטן תהיה כשרה הואיל ויש איסור בדבר או שאין להקפיד בזה, ומדוע?
תשובה: ההנחת יסוד לא נכונה, המשנ"ב כותב שבארבעת המינים שנותנים לקטן לא צריך הידור אבל את עיקר הדין צריך. אי אפשר לתת לקטן לימון בתור אתרוג. בקשר לציצית, לעניין הגודל צריך גודל שמצאים לקטן אבל בשאר דיני ציצית היא צריכה להיות ציצית כשרה. ולכן גם צריך שיהיו בה חוטים כפי הנדרש עפ"י ההלכה. בלי זה אין כאן חינוך. קטן שיברך על ציצית לא כשרה, ברכתו ברכה לבטלה.
שאלה: כיוון החזן בחזרת הש  ץ: ביה כ חדש שנבנה עם היכל במזרח והתיבה על ידו. לאיזה כיוון צריך הש ץ להתפלל החזרה, האם פניו להיכל או פניו כלפי העם? והאם רשאי להסתובב באמצע החזרה, למשל, מתחילת החזרה עד נקדישך כלפי העם והקדושה עד האל הקדוש כלפי ההיכל ושוב עד ברכת כהנים כלפי העם ובברכת כהנים כלפי ההיכל ושוב כלפי העם עד סוף התפילה?
תשובה: החזן צריך לפנות בכל התפילה לכיוון ירושלים. אין לחזן להסתובב או לזוז באמצע חזרת הש"ץ.
שאלה: ברכה אחרונה על אורז ועוגה: אם אני אוכלת אורז ולפני שברכתי עליו בורא נפשות ברכה אחרונה אני ספרדיה אכלתי גם עוגה יותר מכזית, איזו ברכה אחרונה אני צריכה לברך?
תשובה: אם גם שתית משקה כרגיל כשאוכלים, יש לברך נפשות ואח"כ על המחיה.
שאלה: ראש חודש לפי שיטת שמואל: (מגילה ל.): " חל להיות בתוך השבת - מקדימין לשבת שעברה איתמר ר"ח שחל להיות בערב שבת רב אמר מקדימין ושמאל אמר מאחרין". איך לדעת שמאל היה אפשר לדעת שבוע לפני ר"ח אדר אם א אדר יהיה ביום שישי או חמישי? (פעם לא ידעו אם יהיה ל או לא?)
תשובה: שאלה יפה שאלת. אמנם בעבר קידשו עפ"י הראיה אולם צריך לדעת שברוב ככל המקרים ידעו בית דין מתי יחול ראש חודש. כלומר במקביל לקידוש החודש עפ"י ראיית העדים היו בית דין עושים את חשבון המולד בעצמם (בדומה ללוח שלנו שמבוסס על חשבונות) וכך היו יודעים מתי לצפות לעדים שיעידו על המולד. ואכן, ע"י המולד היו יכולים ב"ד לדעת האם העדים שלפניהם הם עדי שקר - כגון שמעידים שראו את המולד בזמן שלפי החשבון לא יתכן לראותו, או עידי אמת אם מעידים על מולד שלפי החשבון אפשר לראותו. אמנם נכון הוא שאף אם לפי החשבון היה המולד לדוגמא ביום א' ובאו עדים שראוהו ביום זה אולם התברר שהם שקרנים אין מקבלים עדותם ומעברים את החודש למרות שלנו ידוע עפ"י החשבון שהמולד היה ביום א' ובכל זאת ראש חודש יהיה ביום ב'. ולפי מה שבארנו צריך לומר שלפי שמואל היו מקדימים את קריאת פרשת שקלים לשבת הקודמת וסמכו על כך שמרב הסיכויים שאכן ר"ח יחול ביום שישי. ואם נדחה ראש חודש לשבת נחשב הדבר כעין אונס ויצאו ידי חובת הקריאה בשבת הקודמת לראש חודש.  העיקרון של השילוב בין חשבון המולד וקידוש החודש על פי הראיה מבואר בפירוש המשניות לרמב"ם ראש השנה פרק ב משנה ז ובהלכות קידוש החודש בעיקר פ"א ה"ו ופ"ב ה"ד
שאלה: תפילה: אני בת 15. קשה לי עם עניין התפילה. כל פעם שאני מתפללת, אני מרגישה שאני לא מתרכזת, ורק מחכה לסיים, וגם אם לא- כשאני מתרכזת קצת, זה סתם כשאני "מקשיבה" למילים, ואולי אפילו מתכוונת בהם, אבל אין לי את היראת שמיים שאני צריכה, את השמחה וכו. מה לעשות? חוץ מזה ראיתי פעם- ש כל המתפלל היום משום שהתפלל אתמול רשע טוב הימנו" משהו כזה, ואני מרגישה שככה אני, זה קשה לי.
תשובה: תפלה מורכבת מגוף ומנשמה. המילים ם הגוף והכוונה היא הנשמה. כמו שבחיים הפיזיים לפעמים אנו מצליחים לעשות דברים מבפנים מתוך הנשמה שבנו. אולם אנו לא מזניחים את הדברים החיצוניים. אנו אוכלם, ישנים, נושמים גם אם זה לא בא מהנשמה. כך גם תפלה, ממשיכים להתפלל גם אם היא בנתיים רק מילים. בעזרת ה' גם תבוא בעתיד הכוונה וההתלהבות וזה יגאל את כל התפלות שנאמרו ללא חיות ונשמה. וודאי שזה לא מעשה של רשעה אלא זה נאמנות ואמונה בכך שאנו ממשיכים בקשר למסורת ולה', בין אם אנו מצליחים שזה יבוא מבפנים ובין אם אנו עובדים את ה' לשם שמים למרות שאין לנו שמחה פנימית בכך.
שאלה: לדחות חתונה בגלל אבל: לכבוד הרב, בע"ה יתברך אני מתחתנת ב - ג סיוון (5.6.11), אך לצערנו הרב, אביו של החתן נפטר אתמול ב - ז אייר (11.5.11). איננו יודעים כיצד להתנהל - האם מותר לדחות את החתונה? האם לחתן מותר להתגלח למרות שלא עבר חודש? האם מותר לרקוד ולהשמיע שירים שמחים בחתונה?מה לגבי משפחת החתן? מה מותר ומה אסור לחתן? מה לגבי שבת חתן? אנו אובדי עצות, אנא תשובה בהקדם. מראש.
תשובה: אין לדחות חתונה. החתונה תהיה רגילה עם תזמורת וריקודים. החתן יתגלח לכבוד החתונה. הקרובים האבלים יהיו רק בחופה ולא ישארו לסעודה. בחופה עצמה מנגינות שקטות.
שאלה: בשרי, חלבי ופרווה בשטיפת כלים: 1. סקוטש וספוג לרחיצת כלים. האם ייחוד סט כזה ל- כלי פרווה (לבשרי וחלבי, יש כמובן בנפרד) האם זה דבר בסיסי? צורך הלכתי? הידור? חומרא? 2. מה במקרה שיש רק שני סטים של כלי שטיפה (לחלבי ולבשרי)? האם יש איזושהי בעיה הלכתית כששוטפים הסירים ושאר הכלים הפרווה, בסקוטש "החלבי" או בסקוטש "הבשרי", לכתחילה? 3. ככלל האם ייחוד רצוי אפשרי כדאי מומלץ לייחד כלים (סכו"ם, כלי איחסון, קערות (פלסטיק וזכוכית) לפרווה? אם הרב יוכל, בבקשה, מעט לפרט. בנוגע לאוכל קר ואוכל חם. 4. מה בנוגע לכלים פרווה בכיור חלבי או בשרי? הרב כתב בתשובה אחרת. שמותר לשים באחד הכיורים בתנאי שהכיור נקי. כמה נקי זה נקי? אם קודם, נניח, היו שם כלים חלביים. האם שטיפה במים קרים של הכיור ואיסוף הלכלוך ביד מספיק או, רצוי ממש לקרצף את הכיור?
תשובה: 1. לכתחילה מקובל במטבחים שומרי כשרות לייחד סקוטש נפרד לבשרי, לחלבי ולפרווה. אולם בדיעבד וודאי שזה לא אוסר כיוון שזה לא מתחמם. 2. מותר לשטוף את כלי הפרווה עם סקוטש חלבי או בשרי. 3. יש בזה הידור. 4. זה צריך להיות נקי ברמה שלא ישאר שומן ממש של בשר או חלב.
שאלה: גזיזת ציפורני הרגל וציפורני הידיים באותו היום: למדתי או ששמעתי מאיפה שהוא, שאסור לגזוז את ציפורני הידיים והרגליים באותו היום, האם יש אמת בדבר, אם כן, מה הסיבה?
תשובה: ענין זה הובא במגן אברהם (סימן רס סעיף קטן ב) בשם ספר מגיד מישרים למרן הבית יוסף. גם המשנה ברורה הביאו. מאידך, כתב הרב חיד"א שהאר"י הקדוש לא חשש לזה וקצץ ציפורני ידיו ורגליו באותו היום. הטעמים שנאמרו בזה הם מצד עניינים נסתרים. יש שכתבו שיש בזה משום סכנה ויש שכתבו שקשה לשכחה ועוד טעמים. ומכל מקום כאמור יש שלא חששו לזה כנ"ל.
שאלה: השבת אבדה לכסף מזוייף: מצאתי בתחנת אוטובוס שקית עם סימנים מובהקים ובה עשרה שקלים וארבעים אגורות שנשכחו, כנראה, על הכסא בתחנה כאשר המטבע של העשרה שקלים לדעתי מזוייף. האם עליי לפרסם מודעה? הרי למאבד אסור להשתמש בכסף ואינני יודע עם יעשה זאת. להשיב רק את הארבעים אגורות יכול לגרום לתרעומת של המאבד ולטרחה מיותרת על סכום נמוך. במידה וכן עליי לפרסם, האם יש דרך להתחמק מפרסום העובדה שנמצא כסף, כדי לא למשוך נוכלים ומתחזים? מראש
תשובה: מכיוון שזה מקום ציבורי, יש בזה יאוש כי המאבד יודע שנמצאים שם גם אנשים לא הגונים שאם הם ימצאו הם יקחו את האבדה לעצמם, והוא מתייאש. נראה שהמוצא יכול לקחת את האבדה לעצמו, ואת המטבע המזוייפת שיזרוק כדי שלא יכשיל בה בני אדם.
שאלה: תפילת ערבית מוקדמת ביום ששי שזה יום טוב ראש חודש פורים: 1)אם יום טוב ראש חודש פורים חל ביום ששי האם מותר להתפלל ערבית של שבת כבר בפלג המנחה,האם מותר להתחיל את סעודת ליל שבת לפני השקיעה מתי שזה יום טוב ראש חודש פורים והאם יש בזה הבדל בין אשכנזים לספרדים? 2)אם כן האם בתפילת ערבית ובברכת המזון לומר יעלה ויבוא על הניסים?
תשובה: 1. מותר, ומתפללים תפילת שבת רגילה. אומנם היות ויש גם מי שסובר שיש להזכיר יעלה ויבוא וכו', לכן יש המחמירים במקרה כזה שלא להתפלל מוקדם, אולם כאמור מותר להתפלל מוקדם  כנ"ל לגבי הסעודה. 2. לא.
שאלה: ליווי חתן וכלה לחופה עם נרות: ליווי חתן וכלה לחופה עם נרות. 1- מה מקור המנהג? 2- צד החתן מנהגו ללוות עם נרות. צד הכלה לא ללוות (מנהג הייקים), לפי איזה מנהג צריכים ללכת?
תשובה: 1. בספר המנהגים מביא, שכמו שבמתן תורה היה קולות וברקים, ומכיוון שמתן תורה נמשל לחתונה- 'ביום חתונתו ובים שמחת ליבו' - לכן נוהגים ללוות. תסתכל בספר המנהגים. 2. אפשר לעשות פשרה, שצד החתן ילכו עם הנרות וצד הכלה בלי נרות. למרות שגם לנוהגים בלי נרות אין בעיה שילכו עם נרות, זה לא שנהגו במוצהר לא ללוות עם נרות פשוט לא נהגו. ולכן אפשר שכולם ילכו עם נרות.